
Ministru kabineta noteikumi Nr. 574
Rīgā 2022. gada 13. septembrī (prot. Nr. 46 27. §)
Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"
Izdoti saskaņā ar Lauksaimniecības un lauku attīstības likuma 13.panta pirmo daļu
· Izdarīt Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā" (Latvijas Vēstnesis, 2011, 175. nr.; 2013, 154. nr.; 2014, 174. nr.; 2015, 65., 178. nr.; 2016, 209. nr.; 2018, 157. nr.; 2019, 251. nr.; 2020, 205. nr.; 2021, 129. nr.) šādus grozījumus:
· 1. Izteikt 2. punktu šādā redakcijā:
· "2. Informāciju par lauksaimniecības produktu cenām un tirdzniecības apjomiem vāc un apkopo Agroresursu un ekonomikas institūts (turpmāk – institūts), Lauku atbalsta dienests (turpmāk – dienests), Lauksaimniecības datu centrs (turpmāk – centrs) un Valsts augu aizsardzības dienests."
· 2. Svītrot 3.7. apakšpunktu.
· 3. Izteikt 4.1. apakšpunktu šādā redakcijā:
· "4.1. graudu un eļļas augu pārstrādātājus, eksportētājus un importētājus;".
· 4. Papildināt ar 4.1.1 apakšpunktu šādā redakcijā:
· "4.1.1 eļļas augu pārstrādes produktu eksportētājus un importētājus;".
· 5. Papildināt ar 4.14. apakšpunktu šādā redakcijā:
· "4.14. cūku audzētājus."
· 6. Papildināt ar 4.2 punktu šādā redakcijā:
· "4.2 Valsts augu aizsardzības dienests informācijas sniedzēju kopā iekļauj sēklaudzētājus un sēklu tirgotājus."
· 7. Svītrot 6.4. apakšpunktu.
· 8. Papildināt ar 6.1 punktu šādā redakcijā:
· "6.1 Šo noteikumu 4.2 punktā minētie sēklaudzētāji katru gadu līdz 30. novembrim elektroniski sniedz Valsts augu aizsardzības dienestam informāciju par kārtējā gadā novākto sēklu ražas apjomu tonnās tādā sēklaudzēšanas laukā, kurā veikta sēklaudzēšanas sējumu lauku apskate un kurš atbilst normatīvajos aktos par sēklaudzēšanu un sēklu tirdzniecību noteiktajām prasībām."
· 9. Papildināt ar 6.2 punktu šādā redakcijā:
· "6.2 Šo noteikumu 4.2 punktā minētie sēklu tirgotāji divas reizes gadā – līdz 15. februārim un 15. jūlijam – elektroniski sniedz Valsts augu aizsardzības dienestam informāciju par mīksto kviešu, cieto kviešu, rudzu, auzu, miežu, tritikāles, rapša, zirņu un lauka pupu sertificēto sēklu krājumu apjomu tonnās attiecīgā mēneša pirmajā datumā, norādot sugas nosaukumu latviešu valodā, sugas zinātnisko nosaukumu un sezonalitāti."
· 10. Papildināt ar 8.1 punktu šādā redakcijā:
· "8.1 Graudu un eļļas augu pārstrādātāji, eksportētāji un importētāji, kā arī eļļas augu pārstrādes produktu eksportētāji un importētāji katru mēnesi līdz divdesmitajam datumam elektroniski sniedz dienestam informāciju par kukurūzas, saulespuķu sēklu, sojas pupiņu, rapšu raušu (miltu), saulespuķu sēklu miltu, sojas miltu, neapstrādātas saulespuķu eļļas, neapstrādātas rapšu eļļas un neapstrādātas sojas pupiņu eļļas krājumu apjomu tonnās attiecīgā mēneša pirmajā datumā."
· 11. Papildināt ar 11.6 punktu šādā redakcijā:
· "11.6 Šo noteikumu 4.14. apakšpunktā minētais cūku audzētājs pēc to dzīvnieku pārvietošanas, kuri noteikti Komisijas 2017. gada 20. aprīļa Deleģētās regulas (ES) 2017/1182, ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013, 16. panta 1. punkta "c" apakšpunktā, katru nedēļu līdz otrdienai, izmantojot elektroniskās paziņošanas sistēmu, sniedz centram šādu informāciju par iepriekšējā nedēļā pārdotajiem dzīvniekiem:
· 11.61. dzīvnieku pircēja samaksātā summa euro bez pievienotās vērtības nodokļa;
· 11.62. dzīvnieku skaits."
· 12. Izteikt 12. punktu šādā redakcijā:
· "12. Centrs institūtam nodrošina pieeju šo noteikumu 11., 11.4, 11.5 un 11.6 punktā minētajai informācijai."
· 13. Izteikt 20. punktu šādā redakcijā:
· "20. Dienests šajos noteikumos noteiktajā kārtībā ievākto informāciju apkopo un elektroniski nosūta Zemkopības ministrijai, Centrālajai statistikas pārvaldei un Eiropas Komisijai."
· 14. Papildināt ar 20.1 punktu šādā redakcijā:
· "20.1 Valsts augu aizsardzības dienests nosūta Zemkopības ministrijai un Eiropas Komisijai šādu informāciju:
· 20.11. šo noteikumu 6.1 punktā minēto informāciju – līdz kārtējā gada 15. janvārim;
· 20.12. šo noteikumu 6.2 punktā minēto informāciju – divreiz gadā – līdz februāra beigām un jūlija beigām;
· 20.13. informāciju par sēklaudzēšanas lauku platību – līdz kārtējā gada 15. novembrim."
· 15. Izteikt 21.1. apakšpunktu šādā redakcijā:
· "21.1. šo noteikumu 6., 7., 11.5, 11.6 un 12.3 punktā minēto informācijas sniedzēju uzņēmumos – institūts vai tā pilnvarota persona (turpmāk – kontrolētājs);".
· 16. Svītrot 5. pielikumu.

